open-index/open-wikipedia-markdown huggingface dataset:
Neomaenas

***Neomaenas*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Middelsstore, brune sommerfugler med avrundede vinger. Oversiden er mer eller mindre ensfarget brun, ofte med en øyeflekk i spissen av forvingen. Undersiden er oransje til brunlig med én eller flere øyeflekker.

## Utbredelse
Slekten finnes i Chile og Argentina.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Pronophilina 
***************** Slekten *Neomaenas* Wallengren, 1858
****************** *[[Neomaenas coenonymphina]]* Butler, 1881
****************** *[[Neomaenas edmondsii]]* (Butler, 1881)
****************** *[[Neomaenas fractifascia]]* Butler, 1881
****************** *[[Neomaenas inornata]]* (Elwes, 1903)
****************** *[[Neomaenas poliozona]]* (Felder & Felder, 1867)
****************** *[[Neomaenas servilia]]* Wallengren, 1860
****************** *[[Neomaenas simplex]]* (Butler, 1881)
****************** *[[Neomaenas wallengrenii]]* Butler, 1881

## Kilder
* Markku Savela's Lepidoptera and some other life forms: Sjekkliste over artene. Hentet 20.1. 2012.
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* Brower, A.V.Z. (2006) ''Neomaenas'' på ''Tree of life''
Schleswig-Holsteins landdag

**Schleswig-Holsteins landdag** er det folkevalgte parlamentet i den tyske delstaten Schleswig-Holstein. 
## Bygningen
Landdagsbygningen, som ble bygget 1888 som marineakademi, ligger direkte ved Kielerfjorden. Landdagsbygningen er renovert flere ganger, senest i 2003, da også den nye plenarsalen ble oppført. Plenarsalen domineres av medlemmenes plasser og presidiet som sammen danner en sirkel. Tilhørerlosjen befinner seg på et forhøyet nivå ved talerstolen. Bak talerstolen ses et stilisert kart over Schleswig-Holstein.
## Valgordningen
Landdagen består normalt av 69 medlemmer valgt for maksimalt fem år. Valgmåten er et modifisert forholdstallsvalg med to stemmer. Med den første stemmen velges en kandidat i valgkretsen, med andrestemmen velges parti. Det er andrestemmen som er avgjørende for mandatfordelingen i landdagen. Dersom et parti oppnår flere mandater ved førstestemmene enn det har krav på etter andrestemmene oppstår overskuddsmandater. Som følge av dette er parlamentet nå utvidet til 95 mandater. 

Sperregrensen til landdagsvalget er 5 %. Den politiske reprensentasjon for de danske sørslesvigere er fritatt for sperregrensen.
## Landdagens ledelse og oppgaver
Landdagens arbeid ledes av et presidentskap som velges ved hver landdagssamlings begynnelse. Presidentskapet består av opptil to nestledere fra de største partiene i landdagen. Landdagens første møte i en valgperiode blir ledet av en alderspresident. En stor del av parlamentets arbeid foregår i utvalg som landdagen oppretter og utpeker landdagsmedlemmer til å delta i. Landdagens hovedoppgave er innenrikspolitikk, utdannelse og kultur. Det er landdagen som velger delstatens ministerpresident.

## Mandatfordeling (2009-2012)
Valget til landdagen 2009 ble avholdt 27. september og parlamentet har 95 medlemmer. 

## Valget 2012
Det siste valg til landdagen fant sted 6. mai 2012. Parlamentet vil ha fra 5. juni 2012 bare 69 medlemmer.

## Landdagens presidenter

## Se også
* Delstatsparlament
* Landdag

## Referanser


## Eksterne lenker
*
Sylvia Reynolds Eckes

**Sylvia Reynolds Eckes** er en amerikansk pianist og professor emerita i piano ved Ohio University.

Eckes er utdannet fra Peabody Institute og Juilliard School. I 1979 avla hun doktorgrad ved University of Kansas med avhandlingen *The Lyric pieces of Edvard Grieg*. Hun hadde sine debutkonserter i Oslo og Lincoln Center for the Performing Arts i New York. Eckes har spilt inn Griegs lyriske stykker, slåtter og Holbergsuite (New York: Connoisseur Society, 2000), og bidratt til andre plateinnspillinger.

Eckes arbeidet ved University of Kansas, Northern Illinois University, Rollins College og Ohio University. Fra 1995 til hun ble pensjonist i 2011, var hun professor i piano ved Ohio University School of Music.

Eckes ble i 2011 utnevnt til ridder av 1. klasse av Den Kongelige Norske Fortjenstorden «for fortjenstfullt virke for fremme av norsk musikk i USA og for musikken til Edvard Grieg i særdeleshet.»

## Referanser


## Eksterne lenker
* Sylvia Reynolds Eckes , presentasjon fra Ohio University School of Music
Lasiophila

***Lasiophila*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Ganske store, brune sommerfugler med brede vinger. Bakvingens ytterkant er tannet, og det er en markert, kort, butt stjert ved bakhjørnet. Oversiden kan være ensfarget mørkbrun eller med hvite eller oransje flekker eller bånd.
Noen arter er hovedsakelig rødlige eller oransje på oversiden. Undersiden er gjerne mørkbrunt spraglete.

## Levevis
Disse artene lever først og fremst i tåkeskog. Larvene lever sannsynligvis på bambus i slekten *Chusquea*.

## Utbredelse
Slekten er utbredt i den vestlige delen av Sør-Amerika, fra Venezuela til Bolivia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Pronophilina 
***************** Slekten *Lasiophila* C. & R. Felder, 1859
****************** *[[Lasiophila alkaios]]* Tessmann, 1928
****************** *[[Lasiophila circe]]* C. & R. Felder, 1859
****************** *[[Lasiophila ciris]]* Thieme, 1907
****************** *[[Lasiophila cirta]]* C. & R. Felder, 1859
****************** *[[Lasiophila hewitsonia]]* Butler, 1868
****************** *[[Lasiophila orbifera]]* Butler, 1868
****************** *[[Lasiophila palades]]* (Hewitson, 1872)
****************** *[[Lasiophila parthyene]]* (Hewitson, 1872)
****************** *[[Lasiophila phalaesia]]* (Hewitson, 1868)
****************** *[[Lasiophila piscina]]* Thieme, 1903
****************** *[[Lasiophila prosymna]]* (Hewitson, 1857)
****************** *[[Lasiophila regia]]* Staudinger, 1897
****************** *[[Lasiophila zapatoza]]* (Westwood, 1851)
****************** *Lasiophila* sp. hittil ubeskrevet art fra Peru

## Kilder
* Markku Savela's Lepidoptera and some other life forms: Sjekkliste over artene. Hentet 20.1. 2012.
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Butterflies of the Andes – *Lasiophila orbifera* http://www.learnaboutbutterflies.com/Andes%20-%20Lasiophila%20orbifera.htm

## Eksterne lenker
* 
* Brower, A.V.Z. (2006) ''Lasiophila'' på ''Tree of life''
Taffara Deguefé

**Taffara Deguefé** (født 15. juni 1926 i Abomse ved Ankober, død 6. mars 2015) var en etiopisk bankmann, som en periode var sentralbanksjef og deretter ble politisk fange under Dergen.

Deguefé begynte i 1944 i statsbanken i Etiopia. Han utdannet seg i Canada og fikk i 1950 bachelorgrad i handel fra University of British Columbia. Han studerte deretter rettsvitenskap og vendte tilbake til Etiopia der han i 1955 avla juridisk grad ved University College of Addis Ababa. Han ble generaldirektør for sivil luftfart, var sjef for kontoret til Etiopias statsbank i Khartoum i Sudan og ble banksjef både i statsbanken og en handelsbank.

Deguefé ble i 1974 utnevnt til sjef for Etiopias nasjonalbank. Etter at keiser Haile Selassie ble styrtet i et kupp i september 1974, ble Deguefé fengslet. Han satt som politisk fange til 1981. Etter dette flyttet han til Canada. Deguefé var, inntil han ble fengslet i 1974, Norges honorære konsul i Etiopia.

Kong Harald utnevnte i 2011 Deguefé til ridder av 1. klasse av Den Kongelige Norske Fortjenstorden «for fortjenstfullt virke for Norge og norske interesser i Etiopia. I 1974 ble han æresdoktor ved University of British Columbia.

## Utgivelser
* *A guide to service. Being a collection of selected speeches*, Addis Ababa: Commercial Bank of Ethiopia, 1973
* *A tripping stone. Ethiopian Prison Diary (1976–1981)*, Addis Ababa: Addis Ababa University Press, 2003
* *Minutes of an Ethiopian Century*, Addis Ababa: Shama Books, 2006

## Referanser
Milton (Massachusetts)

**Milton** er en by i Norfolk County i delstaten Massachusetts i USA. Byens befolkning var på 27&nbsp;003 i 2010. Milton er fødebyen til tidligere president George H.W. Bush. 38% av innbyggerne i Milton har slektstilknytning til Irland. Det er den høyeste prosentandelen innbyggere av irsk herkomst i USA. I 2007, 2009 og 2011 kåret Money Magazine Milton på henholdsvis syvende-, femte- og andreplass på sin årlige "Best Places to Live" i USA.

## Referanser


## Eksterne lenker
* 
*  Innbyggertall 2010 - 2019 – United States Census Bureau
* Milton Public Library
Johannes Dale (kjemiker)

**Johannes Dale** (1923–2003) var en prisbelønt norsk kjemiker, ansett for å være blant verdens fremste innen stereokjemi.

Etter examen artium 1943 og siv.ing. fra NTH 1948, var Dale ansatt ved Forsvarets forskningsinstitutt 1948–1957 og det amerikanske Union Carbide si forskningsgrein i Brussel 1958–1965. Sin dr.philos. fikk han i 1959. I 1966 overtok han professoratet i organisk kjemi ved Kjemisk institutt (UiO) etter svensken Salo Granowitz som bare satt ett år etter han i 1963 overtok for Endre Berner.

Dale hadde en rekke industrielle samarbeid og patenter, som da han  i 1986 patenterte et finkjemikal for borehull med Borregaard for bedre utnyttelse av oljeforekomster, og mottok året efter Guldberg-Waage-medaljen.

Blant Dales kortere opphold nevnes California Institute of Technology, Pasadena 1951–1952, Eidgenössische Technische Hochschule Zürich i 1957,   gjesteprofessor ved Brandeis University, Massachusetts 1971, University of California, Los Angeles 1972, København Universitet 1976 og Hebrew University i Jerusalem 1985.

## Utmerket
* Norsk Kjemisk Selskap visepresident 1970–71
* Det Norske Videnskaps-Akademi innvalgt 1975
* Burgenstock Conference on Sterochemistry, president i 1975
* Det Kongelige Norske Videnskabers Selskab innvalgt 1988
* Guldberg-Waage-medaljen 1987

## Utgivelser
* 

## Referanser
Plains (Georgia)

**Plains** er en by i Sumter County i Georgia i USA. Byens befolkning var på 776 i 2010. Byen er mest kjent for å være tidligere president Jimmy Carters fødeby. Tidligere førstedame Rosalynn Carter er også født her.

JimmyCarteronBicycle.jpg|Jimmy Carter på sykkel i Plains (2008)
CarterHQ.jpg|Carters valgkamphovedkvarter
PliansBaptistChurchGA-571492cr.jpg|Plains Baptist Church


## Referanser


## Eksterne lenker
* 
* City-Data.com
NHL Entry Draft

**NHL Entry Draft** er en årlig møte hvor alle franchise av National Hockey League (NHL) systematisk velge rettighetene til tilgjengelige amatør ishockeyspillere som oppfyller kvalifikasjonskravene til draften (nordamerikanske spillere som er 18-20 år gamle og europeere i alle aldre som skal inn ligaen for første gang, alle andre kan bli med i ligaen uten begrensninger). NHL Entry Draft holdes en gang hvert år, vanligvis innen to til tre måneder etter avslutningen av forrige sesong. Under draften bytter lagene på å velge amatørspillere fra junior, college, eller europeiske ligaer.

Det første draften ble holdt i 1963, og har vært arrangert hvert år siden. NHL Entry Draft ble kjent som «NHL Amateur Draft" fram til 1979. Oppføringen Draft har bare vært en offentlig begivenhet siden 1980, og en TV-begivenhet siden 1984. Rekkefølgen bestemmes av plasseringer på slutten av den ordinære sesongen, men med ett lag som vinner NHL Draft Lottery og beveger seg opp 4 plasser i draftens rekkefølge. Lagene som havner på bunnen i den ordinære sesongen har større sjanse for å vinne lotteriet.

## Se også
*Liste over nordmenn draftet av NHL-klubber
Björn Þór Ólafsson

**Björn Þór Ólafsson** (født 16. juni 1941 i Ólafsfjörður) var Islands beste skihopper og kombinertløper på 1970-tallet. Han vant 10 islandske mesterskap i skihopping og 11 i kombinert i perioden 1965-1981. Ólafsson har også konkurrert i langrenn.

Han debuterte i det islandske mesterskapet i 1957, og vant 15-16-årsklassen i spesielt hopp. I 1965 vant han sitt første seniormesterskap i hopp. I årene 1970-1981 vant han alle mesterskapene i kombinert med unntak av 1973. De fleste av disse årene vant han også spesielt hopp. Sin eneste seniortittel i langrenn tok han i 1976, da han var på Ólafsfjörðurs lag som vant 3 x 10 kilometer stafett. Han vant sitt siste seniormesterskap i 1981, men fortsatte som aktiv skiløper, og tok flere ganger medalje. Ólafsson deltok i det siste islandske mesterskapet i hopp og kombinert i 1995. I 2003, da kun langrenn sto på programmet av de nordiske grenene, var han med i sitt 40. islandsmesterskap.

Under hopprennet i det islandske mesterskapet i Siglufjörður i 1973 ble han tatt av et vindkast og falt og skadet nakken. Han kom tilbake etter skaden og fikk ikke større varige men, men mange år senere fikk han vite at han hadde brukket tre halsvirvler i fallet.

Björn Þór Ólafsson har gjort det lengste hoppet som er gjort i konkurranse i et islandsk mesterskap, med 59,5 meter i Hlíðarfjalli ved Akureyri i 1971. Han er far til alpinisten Kristinn Björnsson, som blant annet har deltatt i OL, og Ólafur Björnsson, som ble islandsk mester i hopp og kombinert sju ganger.

Björn Þór Ólafsson ble i 2001 tildelt Heiðurskrossinn, Islands Skiforbunds øverste utmerkelse.

## Islandske mesterskap
* Spesielt hopp: 1965, 1970, 1971, 1972, 1974, 1975, 1976, 1978, 1979, 1980
* Kombinert: 1970, 1971, 1972, 1974, 1975, 1976, 1977, 1978, 1979, 1980, 1981
* Langrenn: 1976 (3 x 10 km stafett)

## Se også
* Skihopping og kombinert på Island

## Referanser


## Kilder
* Rósa Margrét Húnadóttir: Skiðasaga Siglufjarðar (s. 89-90, 94) (mai 2009)
* Morgunblaðið: Er skíðakappinn Björn Þór Ólafsson ekkert að fara að hætta? -Þori ég framaf held ég áfram (bilag s. B2, 6. april 1994, arkivert hos Islands nasjonalbibliotek)
Ferreira do Alentejo

**Ferreira do Alentejo** er en kommune i Distrito de Beja i den portugisiske regionen Alentejo. Kommunens areal er 648,4 km² og i 2011 hadde den 8&nbsp;255 innbyggere.

## Freguesier
Kommunen er delt inn i fire freguesier (sogn):
* Alfundão e Peroguarda
* Ferreira do Alentejo e Canhestros
* Figueira dos Cavaleiros
* Odivelas

## Referanser




## Eksterne lenker
*
Mértola

**Mértola** er en kommune (concelho) i Distrito de Beja i den portugisiske regionen Alentejo. Kommunens areal er 1&nbsp;292,87 km² og i 2011 hadde den 7&nbsp;274 innbyggere. 

## Kommunens sogn
Mértola består siden 2013 av sju sogn (freguesias):
* Alcaria Ruiva
* Corte do Pinto
* Espírito Santo
* Mértola
* Santana de Cambas
* São João dos Caldeireiros
* São Miguel do Pinheiro, São Pedro de Solis e São Sebastião dos Carros

## Referanser




## Eksterne lenker
*
Moura

**Mértola** er en kommune (concelho) i Distrito de Beja i den portugisiske regionen Alentejo. Kommunens areal er 958,4 km² og i 2011 hadde den 15&nbsp;167 innbyggere. 

## Kommunens sogn
Moura består siden 2013 av fem sogn (freguesias):
* Amareleja
* Moura (Santo Agostinho e São João Baptista) e Santo Amador
* Póvoa de São Miguel
* Safara e Santo Aleixo da Restauração
* Sobral da Adiça

## Referanser




## Eksterne lenker
*
Plains

**Plains** eller **The Plains** kan vise til:

* Plains (California)
* Plains (Georgia)
* Plains (Kansas)
* Plains (Montana)
* Plains (Texas)
* The Plains (Ohio)
* The Plains (Virginia)
* Great Plains
Ourique

**Ourique** er en kommune (concelho) i Distrito de Beja i den portugisiske regionen Alentejo. Kommunens areal er  663,4 km² og i 2011 hadde den 5&nbsp;389 innbyggere.

## Kommunens sogn
Ourique består siden 2013 av fire sogn (freguesias):
* Garvão e Santa Luzia
* Ourique
* Panóias e Conceição
* Santana da Serra

## Referanser




## Eksterne lenker
*
Aitne

**Aitne** kan sikte til:
 
*Aitne (måne), en av Jupiters måner
*Aetna (mytologi), fra gresk mytologi
*Etna, avledet fra dette ordet
Serpa

**Serpa** er en by og kommune (concelho) i Distrito de Beja i den portugisiske regionen Alentejo. Kommunens areal er  1&nbsp;104,0 km² og i 2011 hadde den 15&nbsp;623 innbyggere. 

## Kommunens sogn
Serpa består siden 2013 av fem sogn (freguesias):
* Brinches
* Pias
* Serpa (Salvador e Santa Maria)
* Vila Nova de São Bento e Vale de Vargo
* Vila Verde de Ficalho

## Solenergi
Den 27. april 2006 GE Energy Financial Services, Powerlight Corporation og Catavento Lda kunngjorde at de ville bygge et av verdens største solcellekraftprosjekter på et enkelt område i Serpa. Den 11-megawatt store solenergistasjonen, bestående av 52 000 solcellemoduler, skulle bygges i en av Europas mest solrike områder. Kraftverket ble innviet 28. mars 2007.

## Referanser




## Eksterne lenker
*
Brüel & Kjær

**Brüel & Kjær (Sound and Vibration Measurement A/S)** er en produsent av måleinstrumenter for lyd og svingninger. Det er et datterselskap av det britiske Spectris plc og har hovedsentral i Nærum ved København. 

Brüel & Kjær ble grunnlagt 28. november 1942 av Per Vilhelm Brüel (født 15. mars 1915) og Viggo Kjær (født 5. juni 1914). De to gründerne møttes som studenter ved Den Polytekniske Læreanstalt i København. Etter at de var ferdig med sine studier i 1939, besluttet de å utvikle akustiske instrumenter. Holger Nielsen ble en tredje partner i 1945 og forble til sin død i 1978 i selskapet.

## Referanser
Gartenstadt Staaken

**Gartenstadt Staaken** (norsk: *Staaken hageby*) er et boligområde i ortsteilen Staaken i bydelen Spandau i Berlin. Hagebyen ble bygget mellom 1914 og 1917 etter tegninger av arkitekt Paul Schmitthenner. Den regnes med hensyn til innretningen av gater og plasser, variasjonene av hustyper og ikke minst i kraft av å være forbilde for den videre boligutbygging i Berlin, som en av de viktigste bymessige utbygginger tidlig på 1920-tallet. 

Gartenstadt Staaken ble planlagt med 1 000 leiligheter og et antall offenlige bygninger for 5 000 beboere. Området var praktisk talt ferdig utbygd i løpet av en periode på fire år fra den opprinnelige planleggingen.

## Planlegging

Byggherre for Gartenstadt Staaken var Reichsamt des Innern (innenriksministeriet). Ministeriet ønsket med prosjektet å skape et forbilde for boligbyggingen for arbeiderfamilier i Tyskland og området var tiltenkt de ansatte ved den statlige rustningsindustrien i Staaken. Boligsituasjonen for denne gruppen var svært dårlig. *Reichsamt* ervervet et område på 35 hektar, fire kilometer vest for industriområdene i Spandau. Deretter ble det etablert et boligsamvirke som ble overdratt til arbeidere med tilknytning til ulike fagområder. Den 29 år gamle arkitekt Paul Schmitthenner ble engasjert til prosjektet.

Området er delt opp i flere kvartaler og bebygget med eneboliger og bygninger med to og fire leiligheter. Schmitthenner planla også for to butikker, to skoler, et vertshus, en kirke, en prestebolig, en stor forsamlingssal, en brannstasjon og et bakeri. De fleste av disse offentlige bygningene ble oppført under Schmitthenners ledelse.

## Arkitektur
Byggestilen har røtter i barokken og klassisismen. Fasadene er dels pusset og dels forblendet med mursten (offentlige bygg). I noen grad kan området arkitektonisk minne om strøk i det nærliggende Potsdam og særlig Holländische Viertel. Tysk forbilde var også Gartenstadt Hellerau (1909) av Richard Riemerschmidt i Dresden, hvor forøvrig Schmitthenner deltok i planleggingen.

Gartenstadt Staaken var forløper for flere store boligutbygginger i Berlin, bl.a. flere av de som idag går under betegnelsen Modernistiske boligområder i Berlin. Hagebyen Staaken har status som kulturminne.

## Bildegalleri

Fil:Staaken Gartenstadt church.jpg|Den evangeliske kirken
Fil:Staaken Gartenstadt Pfarrhof.jpg|Gaten *Beim Pfarrhof (Ved presteboligen)*
Fil:Staaken Gartenstadt Giebeln.jpg|*Zwischen den Giebeln (Mellom gavlene)*
Fil:Staaken Gartenstadt Torweg.jpg|*Torweg (Portveien)*
Fil:Staaken Gartenstadt langen Weg.jpg|*Am langen Weg (Langgata)*


## Litteratur

* Karl Kiem: *Die Gartenstadt Staaken; Typen, Gruppen, Varianten*. Berlin 1997. ISBN 3-7861-1885-X
* Wolfgang Voigt og Hartmut Frank (Red.): *Paul Schmitthenner, 1884–1972*. Tübingen og Berlin 2003. ISBN 3-8030-0633-3

## Eksterne lenker
*
Arkitekturåret 1787

**Arkitekturåret 1787** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1787.

## Bygninger
* I Charleston, Sør-Carolina blir Unitarian Universalist Church bygget (National Historic Landmark).
* I Bedford, New York, blir tinghuset i Bedford Village bygget (renovert på 1960-tallet).
* I White Plains, New York, det andre tinghuset blir bygget, på grunnmurene til det første fra 1759.
* I Philadelphia, Pennsylvania blir Morris House Hotel bygger.
* I Jefferson County i Ohio blir Fort Steuben bygget som huser det første regimentet innen den amerikanske hæren.
* Royal Pavilion, noen ganger kalt Brighton Pavilion, ble etablert som et feriested for George, prins av Wales

## Fødsler
* Ignatius Bonomi, engelsk arkitekt (død 1870)
* John Dobson, engelsk arkitekt (død 1865)
*Hans Ditlev Franciscus von Linstow, danskfødt arkitekt som arbeidet mye i Norge (død 1851)
## Dødsfall
...
Oxeoschistus

***Oxeoschistus*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Ganske store, brune sommerfugler, vingenes ytterkant er litt bølgete. Oversiden er brun med et oransje tverrbånd med mørke flekker. Det oransje tverrbåndet finnes også på forvingens underside, mens bakvingens underside er brun med lyse tverrbånd og gjerne også øyeflekker.

## Levevis
Larvene lever sannsynligvis på bambus i slekten *Chusquea*.

## Utbredelse
De fleste artene lever i Mellom-Amerika, der er dermed en av få slekter av Pronophilina som forekommer utenfor Sør-Amerika. Slekten er utbredt fra Mexico i nord til Bolivia i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Pronophilina 
***************** Slekten *Oxeoschistus* Butler, 1867
****************** *[[Oxeoschistus cothon]]* Salvin, 1871
****************** *[[Oxeoschistus cothonides]]* Grose-Smith, 1896
****************** *[[Oxeoschistus duplex]]* Godman, 1905
****************** *[[Oxeoschistus hilara]]* (Bates, 1865)
****************** *[[Oxeoschistus iphigenia]]* Pyrcz, 2004
****************** *[[Oxeoschistus leucospilos]]* Staudinger, 1876
****************** *[[Oxeoschistus pronax]]* (Hewitson, 1860)
****************** *[[Oxeoschistus protogenia]]* (Hewitson, 1862)
****************** *[[Oxeoschistus puerta]]* (Westwood, 1851)
****************** *[[Oxeoschistus tauropolis]]* (Westwood, 1851)
****************** Oxeoschistus sp. – ubeskrevet art fra Peru

## Kilder
* Markku Savela's Lepidoptera and some other life forms: Sjekkliste over artene. Hentet 22.1. 2012.
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* Brower, A.V.Z. (2006) ''Oxeoschistus'' på ''Tree of life''
* Bilde av ''Oxeoschistus pronax''
* Bilder av ''Oxeoschistus hilara''
Pekka Haavisto

**Pekka Olavi Haavisto** (født 1958) er en finsk politiker for Gröna förbundet. Han var finsk venstresides presidentkandidat i 2012 og 2018, men tapte begge ganger for Sauli Niinistö. Haavisto var også kandidat i det finske presidentvalget i 2024, hvor han tapte for Alexander Stubb.

Haavisto var medlem av Finlands riksdag fra 1987 til 1995 og er fra 2007 igjen riksdagsmann, som representant for Helsingfors. Han har vært partileder for Gröna förbundet i Finland og Det europeiske grønne partiet.

Haavisto var miljøvernminister fra 1995 til 1999, utviklingsminister fra 2013 til 2014 og utenriksminister i Sanna Marins regjering fra 2019 til 2023. Det var på Haavistos vakt at Finland søkte om NATO-medlemskap og ble tatt opp i forsvarsalliansen.

Mellom 1999 og 2005 arbeidet Haavisto for FN og FNs miljøprogram (UNDP). Fra 2005 til 2007 var han EUs spesialrepresentant for Sudan og Darfur, hvoretter han var FN-rådgiver for fredsprosessen i Darfur.

## Referanser


## Eksterne lenker
* 
* 
*
Yorba Linda

**Yorba Linda** er en by i Orange County i California. Byens befolkning var på 64&nbsp;234 i 2010. Tidligere president Richard Nixon ble født her. Yorba Linda er kåret som USAs rikeste by av Bureau of the Census.

## Referanser


## Eksterne lenker
* 
* 
* Life in Yorba Linda
* yorbalindahistory.org
Arkitekturåret 1872

**Arkitekturåret 1872** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1872.

## Bygninger
* Albert Memorial i London, tegnet av George Gilbert Scott, åpner.

## Priser
* Royal Gold Medal – Baron von Schmidt.
* Prix de Rome, arkitektur: Stanislas Louis Bernier

## Fødsler
* 20. januar - Julia Morgan, amerikansk arkitekt (død 1957)
* 23. januar - Joze Plecnik, østerriksk (slovensk) arkitekt  (død 1957)
* 9. februar - Charles Klauder, amerikansk arkitekt (død 1938)
* 26. mai - Zachary Taylor Davis, amerikansk arkitekt (død 1946)
* 1. april - Lilla Hansen, norsk arkitekt (død 1962)
## Dødsfall
*
Jamaicas bank

**Jamaicas bank** (eng: **Bank of Jamaica**) er sentralbanken på Jamaica. Den ble etablert i 1961, og har hovedkontor i Kingston. 

## Historie
Jamaicas bank ble etablert da sentralbankloven, «Bank of Jamaica Law», ble vedtatt i 1960. Den startet sin virksomhet i mai 1961, og erstattet det tidligere «Currency Board System», som hadde eksistert siden 1939. Etableringen av sentralbanken kom som et resultat av behovet for en regulert finansnæring, for å bidra til utvikling knyttet til Jamaicas vei mot politisk uavhengighet.

Sentralbankens rolle var i starten i stor grad reaktiv, men i de senere årene har implementeringen av pengepolitikken vært preget av en mer proaktiv holdning, ved at sentralbanken mer aktivt har tilstrebet å jobbe for et godt klima for økonomisk vekst og utvikling. Som et resultat av dette innførte sentralbanken et program for økonomiske reformer – «The Financial Sector Reform Programme» (FSRP) i 1985. Dette initiativet var rettet mot mer effektiv tjenesteyting gjennom mer markedsorientering, og styrking av sentralbankens evne til å implementere pengepolitikk.

## Målsettinger og oppgaver
Sentralbankloven angir Jamaicas pengepolitiske målettinger. Disse er å regulere veksten i pengemengden og kredittveksten, for å stimulere til økonomisk vekst og sysselsetting, men uten at det gir høy inflasjon. Disse målene er i tråd med sentralbankens mål om å opprettholde verdien av landets valuta, samt å sørge for en stabil finansnæring. Pengepolitikkens hovedmål om en lav og stabil inflasjon anses det viktigste tiltaket for å sikre økonomisk velstand på Jamaica. 

Sentralbankens oppgaver for øvrig er:
* Utstede pengesedler og mynter
* Forvalte landets valutareserver
* Styre kredittilgangen for å oppnå målsettingene i pengepolitikken
* Sørge for utvikling i penge- og kredittmarkedene på Jamaica
* Fungere som regjeringens bank

## Sentralbanksjef
Pr november 2022 er Richard Owen Byles sentralbanksjef. Han ble utnevnt 19. august 2019. 

Tidligere sentralbanksjefer er:
*Brian Wynter (2009-2019)
*Derick Latibeaudiere (1996–2009)
*Jacques Bussières (1993–1996)
*Roderick Rainford (1992–1993)
*George Arthur Brown (1989–1992)
*Headley Brown (1985–1989)
*Horace Barber (1983–1985)
*Herbert Walker (1977–1983)
*George Arthur Brown (1967–1977)
*Richard T. P. Hall (1964-1966, 1966-1867)
*Stanley Waldon Payton (1960–1964)

## Se også
*Liste over verdens sentralbanker

## Referanser


## Eksterne lenker
* 
*
Arkitekturåret 1848

**Arkitekturåret 1848** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1848.

## Bygninger

* St. Michael's Cathedral i Sitka, Alaska fullføres.

## Priser
* Royal Gold Medal – Charles Robert Cockerell.
* Grand Prix de Rome, arkitektur: Charles Garnier.

## Teknologisk utvikling
* Joseph-Louis Lambot utvikler ferrosement, forløperen til armert betong.

## Fødsler
* 1. januar - Holm Hansen Munthe, norsk arkitekt (død 1898)
* 21. april – Henrik Nissen, norsk arkitekt (død 1915)
* 14. juni - Paul Tornow, tysk arkitekt (død 1921)
* 20. juni - Bror Viktor Adler, svensk arkitekt (død 1910)
* Luigi Manini, italiensk arkitekt (død 1936)

## Dødsfall
* 24. august - Vasilij Stasov, russisk arkitekt (født 1769)


Fil:Johannes_Henrik_Nissen.jpg|Henrik Nissen(1848-1915)
Fakkelmannen

**Fakkelmannen** i Øyer kommune er en figur utformet av et hogstfelt, med form som en stilisert mann som løper med en fakkel. Formasjonen ligger på vestsiden av dalen, og er lett synlig fra Hafjell Alpinsenter på østsiden av dalen. Den ble laget i forbindelse med OL på Lillehammer i 1994, og planen var å plante ny skog samme året. Allikevel er figuren godt synlig per 2021. Figuren har blitt vedlikeholdt jevnlig for at kontrasten med den omkringliggende vegetasjonen ikke skal bli for lav slik at figuren forsvinner helt. Økonomiske interesser i den omkringliggende skogen har gjort at figuren har blitt debattert ved ulike anledninger siden 1994. 

Fakkelmannen begynte som et ideprosjekt i designseksjonen i LOOC. Skissen som LOOC hadde tegnet ble positivt tatt imot hos rådmann Svein Rønning og skogbrukssjef Carl Olav Holen. Hogstflaten som utgjør Fakkelmannen ble konstruert av Jan Reyer Elders ved GIH-Skog. Ved hjelp av en digital terrengmodell ble yttergrensene for hogstflaten konstruert. Skogen ble drevet ut med taubane, utført av skogentreprenør Vidar Rørvik.  

Som den ideelle posisjonen for å se på Fakkelmannen ble starthuset for slalåm midt på Hafjell-anlegget valgt. Hogstflaten er synlig fra store områder, men dimensjonene endrer seg gradvis avhengig av ståsted. 

Utformingen var ikke så korrekte som LOOC ønsket. I konstruksjonen ble det tatt hensyn til stabiliteten i den gjenstående skogen. Dette førte til at området i armhulen og i skrittet ble utvidet.  

## I media
Et innslag i ''Norge Rundt'' fra 1993 viser hvordan Fakkelmannen ble til.

Fakkelmannen ble presentert i sesong 3 av TV-programmet *[[Norsk attraksjon]].*

På grunn av tilvekst av ny skog er Fakkelmannen gradvis blitt noe utvisket, men den ble ryddet i forbindelse med ungdoms-OL i 2016.

## Referanser


## Eksterne lenker
* Fakkelmannen i openstreetmap.org
* Fakkelmannens historie
Don’t Sit Under the Apple Tree (With Anyone Else but Me)

**«Don't Sit Under the Apple Tree (With Anyone Else but Me)»** er en amerikansk populærmusikksang, som ble gjort populær av Glenn Miller og av The Andrews Sisters under den andre verdenskrig. Teksten handler om to kjærester som lover sin troskap til hverandre, mens én av dem tjenestegjør i krigen.

Den hadde opprinnelig tittelen «Anywhere the Bluebird Goes», Melodien ble skrevet av Sam H. Stept som en oppdatert versjon av den engelske folkesangen, «Long, Long Ago» fra 1700-tallet. Lew Brown og Charles Tobias skrev teksten. Sangen debuterte i 1939 i Broadway-musikalen, *[[Yokel Boy]]*. Etter at USA gikk inn i krigen i desember 1941, modiserte Brown og Tobias teksten til sin nåværende form, hvor referenget avsluttes med *«...'till I come marching home»*.

I februar 1942 spilte the Glenn Miller Orchestra inn «Don't Sit Under the Apple Tree (With Anyone Else but Me)» med sang av Tex Beneke, Marion Hutton og The Modernaires. Denne platen tilbrakte 13 uker på Billboard-listen og ble rangert som nasjonens tolvte bestselgende innspilling det året. I mai 1942 var sangen med i filmen *[[Private Buckaroo]]*, hvor den ble fremført av The Andrews Sisters med the Harry James orchestra og et tapdansenummer med The Jivin' Jacks and Jills. Denne scenen blir ofte betraktet som det mest minneverdige i filmen. En plateversjon med The Andrews Sisters ble så utgitt av Decca Records.

Innspillinger av sangen, med mange andre artister, ble utgitt samme år, deriblant Kay Kyser. Millers, The Andrews Sisters' og Kysers plater var alle populære på radio. «Don't Sit Under the Apple Tree (With Anyone Else but Me)» var én av få sanger i historien som hadde tre forskjellige versjoner på radioens hitparade på samme tid.

Det påfølgende år skrev Harold Adamson og Jimmy McHugh «They Just Chopped Down the Old Apple Tree» til filmen *[[Around the World]]* som en humoristisk parodi på denne sangen. Frank Loessers og Arthur Schwartz' «They're Either Too Young or Too Old» fra filmen *[[Thank Your Lucky Stars]]* refererer også til sangen, når en kvinne forteller sin kjæreste at hun *«can't sit under the apple tree with anyone else but *me*»*, fordi alle andre menn på hennes alder også kjemper i krigen. Senere var «Don't Sit Under the Apple Tree (With Anyone Else but Me)» med i filmene *[[Twelve O'Clock High]]* (1949), *[[With a Song in My Heart (film)|With a Song in My Heart]]* (1952) og *[[Kiss Them for Me (film)|Kiss Them for Me]]* (1957). Den var også med i miniserien *[[The Pacific]]* og en instrumental muzakversjon var med i filmen *[[Devil (film)|Devil]]* (2010).

Sangens tittel tjente som inspirasjon for spaltist Lewis Grizzards bok, *Don't Sit Under The Grits Tree With Anyone Else But Me*, fra 1981.

## Norsk versjon
Rangthon Larsen har skrevet en norsk tekst. Den har tittelen «Sitt ei under et epletre».

### Innspilling
*Karl Westbys orkester, Tjuaguttas sangkvintett. Innspilt i Oslo 19. februar 1945. Utgitt på 78-platen Telefunken RTR-9003.
*Tjuaguttas sangkvintett fremførte også sangen i Slagerparaden på NRK fjernsynet.

## Referanser
Halden stadion

**Halden stadion** ligger i Halden sentrum, og benyttes av Kvik Halden FK til fotball og av Halden Idrettslag til friidrett. Anlegget består av gressbane, løpebaner, sittetribuner på begge langsider, garderobeanlegg, og kiosk. Banen har en lengde på 103 meter, og bredde på 63 meter. 

Banen ble åpnet 14. august 1927, og har en nåværende kapasitet på ca. 4000. Tilskuerrekorden er på 8000 under cup-finalen i 1928. 

## Referanser


## Eksterne lenker
* Halden Stadion på Nordic Stadiums
* Halden Stadion på Stadionsiden.com
Arkitekturåret 1889

## Byggverk
* 31. mars – Eiffeltårnet i Paris, tegnet av Gustave Eiffel, innvies.
* 10. august – I Wiens Hofburg, blir den storslåtte åpningsseremonien blir avholdt for Naturhistorisches Hofmuseum, som blr påbegynt i 1871; fra 13. august 1889 til slutten av desember 1889, hadde det 175 000 besøkende.
* Palau Güell i Barcelona tegnet av Antoni Gaudí fullføres.
* Auditorium Building, Chicago tegnet av Louis Sullivan og Dankmar Adler.
* Mole Antonelliana i Torino, Italia fullføres.
* Georgia State Capitol i Atlanta, Georgia fullføres.

## Priser
* De neuhausenske priser, arkitektur: Eugen Jørgensen, Caspar Leuning Borch
* Royal Gold Medal – Charles Thomas Newton.
* Prix de Rome, arkitektur: 
**første pris: ikke utdelt
**andre pris: Constant Désiré Despradelle
**tredje pris: Demerlé

## Fødsler
* 15. februar – Tormod Hustad, norsk arkitekt og politiker (død 1973)
* 24. juni – Charles Cowles-Voysey, engelsk arkitekt (død 1981)
* 26. august – Jan Buijs, nederlandsk arkitekt (død 1961)
* 25. oktober – Sven Markelius, svensk arkitekt (død 1972)
* Albert Nadler, sveitsiskfransk arkitekt (død 1952)
* R. Harold Zook, amerikansk arkitekt (død 1949)

## Dødsfall
* 31. mai – Charles Lanyon, engelsk arkitektur (født 1813)
Lynneviktunnelen

**Lynneviktunnelen** er en veitunnel i Notodden kommune i Telemark. Tunnelen er en del av fylkesvei 37. Den er 165 meter lang.

## Se også
* Finnekåsatunnelen
* Jønjiljotunnelen
* Presturatunnelen
* Veitunneler i Norge
* Undersjøiske veitunneler i Norge

## Referanser
Vega de Tera-demningen

** Vega de Tera-demningen**, også kjent som ***Rota-demningen***,  er en demning med et lite vannkraftverk i provinsen Zamora i Spania. Det ligger i elva Tera, i nedbørfeltet til Duero, beliggende nordvest i landet.

Den 9. januar 1959 skjedde det en ulykke hvor mer enn 8 millioner m3 vannmasser brast gjennom dammen og oversvømte landsbyen Ribadelago, med 144 døde.

## Se også
*Liste over verdens største vannkraftverk

## Eksterne lenker
* Hydropower & Dams in Europe 2011. Besøkt 17. januar 2012.
Maristigtunnelen

**Maristigtunnelen** er en veitunnel i Tinn i Telemark. Tunnelen er en del av fylkesvei 37. Den er 432 meter lang, og går ovenfor Maristijuvet. Ned i gjuvet styrter Rjukanfossen, som man på et punkt ved innkjøringen til tunnelen fra oversiden kan se som passasjer.
På nedsiden av tunnelen er det parkeringsplass slik at man kan ta en kort vandretur opp rundt tunnelen og se Rjukanfossen når den en sjelden gang slippes. Samtidig er det mulig å lese infoplakater om området som kalles den moderne turismens vugge i Norge.

## Se også

* Veitunneler i Norge
* Undersjøiske veitunneler i Norge

## Referanser
Cernadilla-demningen

** Cernadilla-demningen** er en demning med et lite vannkraftverk i provinsen Zamora i Spania. Det ligger i elva Tera, i nedbørfeltet til Duero, beliggende nordvest i landet.

Demningen er en 69 meter høy og 388 meter lang gravitasjonsdam i betong. Den skaper et reservoar som er 1.394 hektar (13,94&nbsp;km²) stort, og har et største oppdemmet vannvolum på 255 millioner m³.

## Se også
*Liste over verdens største vannkraftverk

## Eksterne lenker
* Cernadilla - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Arkitekturåret 1887

## Byggverk
* 1. desember – Raffles Hotel i  Singapore åpner 
* Byggingen starter av Ponce de León Hotel i St. Augustine, Florida ved arkitektene John Carrere og Thomas Hastings.
* Old Parish Church of Peebles i Peebles, Skottland blir vigslet.

## Priser
*De neuhausenske priser, arkitektur: Andreas Clemmensen for en hovedbygning til en mindre, dansk herregård
*RIBA Royal Gold Medal – Ewan Christian.
* Prix de Rome, arkitektur: Georges Chedanne

## Publikasjoner
* MacGibbon and Ross begynner utgivelsen av *The Castellated and Domestic Architecture of Scotland, from the twelfth to the eighteenth century*.
* A.G. Wayss gir ut sin første bok om armert betong.

## Fødsler
* 21. mars – Erich Mendelsohn, tysk arkitekt (død 1953)
* 6. oktober – Le Corbusier, sveitsisk arkitekt (død 1965)

## Dødsfall
* 6. september – Heinrich Ernst Schirmer, tyskfødt arkitekt som virket i Norge (født 1814)
* Horace Jones, engelsk arkitekt (født 1819)
Omnestunnelen

**Omnestunnelen** er en veitunnel i Nome kommune i Telemark. Tunnelen er en del av fylkesvei 3320. Den er 235 meter lang og går gjennom Høgefjell, som på det stedet går rett ut i Flåvatn.

Byggingen av tunnelen startet 16. mars 1983, og det kunne ha vært gjennomslag senere samme år, men etter avtale jobbbet entreprenøren med den øvrige veien i sommerhalvåret og tunnelen kun i vinterhalvåret. Gjennomslag i tunnelen skjedde 30. mars 1984. 16. mai 1984 åpnet tunnelen, som den aller siste hindringen på den da kommunale veien langs nordsida av Flåvatn, mellom Kilen i Kviteseid og Flåbygd i Nome. 1. januar 1986 ble den overført til fylket og klassifisert som fylkesvei.

## Se også
* Veitunneler i Norge
* Undersjøiske veitunneler i Norge

## Referanser




## Eksterne lenker
* Omnestunnelen på Google StreetView
Arkitekturåret 1814

**Arkitekturåret 1814** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1814.
## Byggverk
*Narvatriumfbuen

## Priser
* Prix de Rome, arkitektur: 
**grand prix: Charles Henri Landon og Louis Destouches
**andre pris: Louis Visconti

## Fødsler
* 27. januar - Eugène Viollet-le-Duc, fransk arkitekt og arkitekturteoretiker  (død 1879)
* 7. september - William Butterfield, engelsk arkitekt (død 1900)
* 14. desember - Leone Savoja, italiensk arkitekt (død 1885)
* Giovanni Ansaldo, italiensk gründer, ingeniør og arkitekt (død 1859)
* Heinrich Ernst Schirmer, tyskfødt arkitekt som virket i Norge (død 1887)

## Dødsfall
* 5. mars - Andrej Voronitsjin, russisk arkitekt (født 1759)
* 30. juni - Samuel Bagge, svensk ingeniør (teknikus) (født 1774)
* 18. juni - Giuseppe Nadi, italiensk arkitekt (født 1779)
* 18. november - Aleijadinho, brasiliansk billedhugger og arkitekt (født 1730)
* Giuseppe Venanzio Marvuglia, italiensk arkitekt (født 1729)
* Giuseppe Pistocchi, italiensk arkitekt (født 1744)

## Se også
Hermannsfeste

**Hermannsfeste**, også kalt **Hermannsburg**, **Herman borg**, **Narva borg** og **Narva festning**) (estisk: Hermanni linnus) er en borg i Narva i det østlige Estland. 

## Dansketiden
Det ble grunnlagt i 1256 av danskene som på denne tiden hadde erobret det nordlige Estland, og de bygget først en grensebefestning av tre der hvor den gamle veien krysset Narvaelven. Under beskyttelse av dette støttepunktet vokste byen Narva fram. Borgen er første gang nevnt i kilder fra 1277. Narva er nevnt i den danske boken, Kong Valdemars jordebok, i 1241. Narva fikk i 1345 Lübeck byrettigheter fra danskekongen Valdemar Atterdag. 

En rekke konflikter med russerne førte til at danskene påbegynte bygging av en fortifikasjon av stein på begynnelsen av 1300-tallet. Dette var en 40 meter langt kastell-lignende bygning med tårn, en forløper det til det senere Hermannstårnet, i det nordvestlige hjørnet. Det ble også etablert en liten borggård på den nordlige siden, mens det på midten av samme århundre ble bygget en større borggård på vestsiden, hvor byens befolkning kunne søke beskyttelse i krig, da selve byen under det danske styret ikke var beskyttet av en bymur.

## Under Sverdbroderordenen
Sverdbroderordenen innen Den tyske orden kjøpte borgen sammen med andre store deler av det nordlige Estland 29. august 1346 og for det meste av borgens historie var borgen i denne ridderordenens eie. Dette var det østligste av Den tyske ordens borger. Sverdbroderordenen bygget om anlegget slik at det skulle bedre møte deres behov, herunder ferdigstillelsen av Hermannstårnet.

Sverdbroderordenens utvidelser kom også på bakgrunn av at Ivan III av Russland etablerte i 1492 Ivangorod festning på andre siden av Narvaelven.

## Senere
Borgen var i årene 1558 til 1704 under svensk kontroll, og ble deretter erobret av russiske styrker under tsar Peter den store under den store nordiske krig.

## Nyere tid
Under andre verdenskrig ble borgen sammen med hele Narva ganske ødelagt. Dagens restaurerte borg huser Narva museum.
Fil:Hermannsfeste narva.jpg|Borgen sett fra vest med broen over til Russland
Fil:Narva castle 2008.JPG|Borgen sett fra øst
Fil:Narva, pevnost.jpg|Borgen sett fra sørøst med Ivangorod festning på andre siden av Narvaelven
Fil:Hermannsfeste Narva 2.jpg|Borgen sett fra sørvest med deler av parken rundt
Fil:Narva linnus.jpg|Borgen med Hermannstårnet


## Referanser


## Eksterne lenker
* 
* Fortifikasjonene i Narva og Narva borg
Eritrea under Vinter-OL for ungdom 2012

**Eritrea under Vinter-OL for ungdom 2012**. Eritrea sendte en deltaker til Vinter-OL for ungdom 2012 i Innsbruck, Østerrike som ble arrangert i perioden 13. til 22. januar 2012. Deltakeren konkurrerte i alpint.

## Medaljer

## Resultater
### Alpint

Eritrea har kvalifisert en gutt i alpint.

;Herrer

## Deltagere

## Referanser
Eldre dryas

**Eldre dryas** var en kald periode (stadial) mot slutten av siste istid for omtrent 14&nbsp;000&ndash;14&nbsp;300 kalenderår siden.

Perioden er oppkalt etter reinrose, *Dryas octopetala*, som da var vanlig i Danmark. En mente opprinnelig at dryasperioden var en sammenhengende kuldeperiode, men det er nå vist at den ble avbrutt av to milde perioder (interstadialer). Perioden er dermed delt i tre: eldste dryas, eldre dryas og yngre dryas. Bøllingtiden var mellom eldste og eldre dryas, og allerød-interstadialen var mellom eldre og yngre dryas.  

Spor etter eldre dryas er hovedsakelig funnet i nordlige deler av Eurasia, og det er ikke sikkert at perioden var en global hendelse. I områder uten eldre dryas slår en derfor sammen de to interstadialene til bølling-allerød-interstadialen.

## Se også
* Yngre dryas

## Litteratur
*
Kościejów

**Kościejów** (uttale:  er en landsby i det sørlige Polen. Den ligger i kommunen Racławice i fylket Miechów i Małopolska-provinsen. Landsbyen har en befolkning på 420. I årene 1975–1998 tilhørte den administrativt provinsen Kielce.

Landsbyen ligger ca. 4 km øst for Racławice, 18 km øst for Miechów, og 39 km nordøst for regionens hovedstad Kraków. 

## Referanser
Interstadial

En **interstadial** er en periode med relativt mildt klima i en istid (glasial). Ekstra kalde perioder kalles stadialer.

Interstadialene fra siste istid (Weichsel) er best kjent. Interstadialer fra denne istiden er Brørup-interstadialen for 105&nbsp;000–93&nbsp;000&nbsp;år siden (isotoptrinn 5c), Odderade-interstadialen for 85&nbsp;000–74&nbsp;000&nbsp;år siden (isotoptrinn 5a) og Ålesund-interstadialen for 35&nbsp;000&nbsp;år siden. Helt på slutten av istiden kom Meiendorf-interstadialen, bøllingtiden og Allerød-interstadialen.

I Arne Qvamgrotta i Kjøpsvik er det funnet rester etter mange dyr som levde i Odderade-interstadialen for omtrent  siden. Faunaen bestod av arter som er typiske for et arktisk kystklima, og det er funnet rester etter 46 taksoner. Sjøfugler dominerer, blant annet marine ender som praktærfugl og havelle. Av landfugler fantes blant annet fjellrype og ravn. Småpattedyr omfattet fjellmarkmus og halsbåndlemen, og større pattedyr var fjellrev, hare og rein. Det er også funnet rester av sju arter av sjøpattedyr. Av fisker er både saltvannsfisker som torsk, hyse og vanlig uer funnet, og ferskvannsfisk som harr og laue. Planterestene er vanskelig å bestemme, men det må ha vokst bartrær i området. Rester av typiske arter for mammutsteppen, som ullhåret mammut og moskusfe, mangler derimot helt.

I Brørup-interstadialen var klimaet så mildt at barskog kunne vokse lengst sør i Norge. Forholdene i Ålesund-interstadialen er kjent fra beinfunn i Skjonghelleren ved Ålesund. Her er det funnet rester av sjøfugl, fjellrev, isbjørn og rein, noe som tyder på et klima som på Svalbard i dag. To bein fra moskusfe som ble funnet på Innset i Trøndelag i 1913, er radiokarbondatert til å være mellom 38&nbsp;000–40&nbsp;000&nbsp;år gamle, altså fra seint i isotoptrinn 3.  De mange funnene av mammuttenner i Gudbrandsdalen viser også at det fantes isfrie områder i innlandet i noen av interstadialene.

Jan Mangerud og kolleger har studert sedimentlagene etter en bredemt innsjø i Folldal. Alderbestemmelsen viser at nesten hele den skandinaviske innlandsisen smeltet bort tidlig i isotoptrinn 3 for omtrent  siden. Pollenfunn fra nordvestlige Tyskland med en alder på  viser at det vokste skog med furu og gran, men også varmekrevende trær som alm og agnbøk. Havnivået økte med omtrent 20 m fra isotoptrinn 4 til 3. Den forholdsvis lille økningen viser at selv om innlandsisen i Eurasia nesten smeltet helt bort, så må det ha vært liten reduksjon i volumet til isdekkene i Nord-Amerika.

## Referanser
Requejada-demningen

** Requejada-demningen** er en demning med et lite vannkraftverk i provinsen Palencia i Spania. Det ligger i elva Pisuerga, i nedbørfeltet til Duero, beliggende nordvest i landet.  Vannkraftproduksjonen er beskjeden.

Demningen er en 57 meter høy og 200 meter lang gravitasjonsdam i betong. Den skaper et reservoar som er 333 hektar (3,33&nbsp;km²) stort, og har et største oppdemmet vannvolum på 65 millioner m³.

## Se også
*Liste over verdens største vannkraftverk

## Eksterne lenker
* Requejada - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.